
София 1000, пл. "Света Неделя" № 6,  тел: (+359 2)   9401 444, факс: (+359 2) 9401 595





Р Е Ш Е Н И Е  

№ РС-759-20-041
Днес, 12.05.2021г. в град София, Комисията за противодействие на корупцията и за отнемане на незаконно придобитото имущество, в състав:

Председател: Сотир Цацаров
Заместник - председател: Антон Славчев
Член: Антоанета Цонкова
Член: Пламен Йоцов
Член: Силвия Къдрева                                                 
У С Т А Н О В И:
Производството е по реда на чл. 71, ал. 1, пр. 1 от Закона за противодействие на корупцията и за отнемане на незаконно придобитото имущество (ЗПКОНПИ) и е образувано въз основа на Решение за образуване на производство за конфликт на интереси № КИ-234 от 09.12.2020г. на Комисията за противодействие на корупцията и за отнемане на незаконно придобитото имущество по сигнал с рег. № ЦУ01/С-759/26.11.2020 година.
Сигналът е против Жеко  Чешмеджиев – управител на „********“ ЕООД.
	По същество в сигнала се твърди, че Чешмеджиев е внесъл за гласуване в Общински съвет – В., който е едноличен собственик на капитала на ********ЕООД, доклад за одобряване на сключен договор за наем от 01.04.2019 г., между „********“ и ********ЕООД за помещения, находящи се на първи редовен етаж от четириетажна масивна сграда, включена в капитала на ********ЕООД. На свое заседание от 12.11.2020 г., Общински съвет – В. е взел решение по т. 4 от дневния ред, по внесения от Чешмеджиев доклад, с което е одобрил сключването на договора за наем. По т. 5 от дневния ред на заседанието се иска да се одобри подписан договор за наем, сключен между „********“ ЕООД и ********ЕООД, на рентгенова уредба за компютърна томография.
Към производството са приобщени доказателства от сигнал с рег. № ЦУ01/С-278/07.04.2020 година на КПКОНПИ.С Решение от 10.03.2021 г. на КПКОНПИ, към сигнал с рег. № ЦУ01/С-759 от 26.11.2020г. е приобщен сигнал с рег. № ЦУ01/С-215 от 01.03.2021 г.  
Комисията е изискала и получила с писмо вх. № ЦУ01-1612/21.01.2021 г. на КПКОНПИ от ПК по ЗПКОНПИ при Общински съвет В. заверени копия от: Решение № 296/12.11.2020г. и Решение № 297/12.11.2020 г. на Общински съвет В., приети с Протокол № 15 от проведеното на 12.11.2020 г. заседание. Получено е писмо с вх. № ЦУ01-8294/23.04.2021 г. на КПКОНПИ от председателя на ПК по ЗКОНПИ при Общински съвет В.


От събраните в хода на административното производство доказателства,
              Комисията  установи следното от фактическа страна:

 Сигналът е подаден от лице с посочени три имена, ЕГН и е подписан.
„********“ ЕООД е еднолично дружество с ограничена отговорност, вписано в Агенция по вписванията с ЕИК 112505488. Едноличен собственик на капитала е Община В..
С договор № 942 от 28.12.2015г. за възлагане на управлението на „********“ ЕООД, между Община В. и Жеко  Чешмеджиев, последният е назначен на длъжността „управител“ за срок от 3 години. С договор № 759 от 28.12.2018г. за възлагане на управлението на „********“ ЕООД, между Община В. и Жеко Чешмеджиев, последният отново е назначен на длъжността „управител“ със срок до провеждане на конкурс за заемане на длъжността и подписване на договор със спечелилия кандидат. С договор № 489 от 11.06.2019г. за възлагане на управлението на „********“ ЕООД, между Община В. и Жеко  Чешмеджиев, последният е назначен на длъжността „управител“ за срок от 3 години.
„********“ ЕООД е еднолично дружество с ограничена отговорност, вписано в Агенция по вписванията с ЕИК 204872902, с управител И. Д. и едноличен собственик на капитала Община В. Дружеството е учредено с Решение № 275/28.09.2017г. на Общински съвет В.
 На 01.06.2018г. между „********“ ЕООД и Жеко Чешмеджиев е сключен граждански договор № 3/01.06.2018г., по силата на който на Чешмеджиев е възложено да оказва специализирана извънболнична медицинска помощ по медицинска специалност „Ортопедия и травматология“. На 02.01.2019г. между „********“ ЕООД и Жеко Чешмеджиев е сключен граждански договор № 7/02.01.2019г., по силата на който на Чешмеджиев е възложено да оказва специализирана извънболнична медицинска помощ по медицинска специалност „Ортопедия и травматология“. На 02.01.2020г. между „********“ ЕООД и Жеко Чешмеджиев е сключен граждански договор № 6/02.01.2020г., по силата на който на Чешмеджиев е възложено да оказва специализирана извънболнична медицинска помощ по медицинска специалност „Ортопедия и травматология“.
С писмо вх. № 669/06.10.2020 г. до Общински съвет В., управителят на „********“ ЕООД – д-р И. Д., е изразил становище, относно необходимостта за ползване на помещения, посочени в Договор за наем от 01.04.2019 г., сключен между „********“ ЕООД и „********“ ЕООД, за срок от 5 години, без които помещения ще бъде невъзможно да се осъществява доболнична медицинска помощ на територията на Община В.. С Решение № 296/12.11.2020 г. по Протокол № 15 от заседание, проведено на 12.11.2020 г., Общински съвет В., в качеството си на едноличен собственик на капитала, одобрява сключения временен и възмезден договор за наем от 01.04.2019 г., между „********“ ЕООД и „********“ ЕООД, на помещенията, находящи се на етаж първи от четириетажна масивна сграда, с идентификатор 10450.502.1537.1.
С писмо вх. № 670/06.10.2020 г. до Общински съвет В., управителят на „********“ ЕООД – д-р Жеко Чешмеджиев, е изразил становище, относно необходимостта от  ползването на рентгенова уредба за компютърни томографии модел “Revolution ACT/GE Helthcare”, описана в Договор за наем от 01.03.2019 г., сключен между „********“ ЕООД и „********“ ЕООД, тъй като апаратурата е от изключително значение за осъществяване на медицинската дейност на болницата.  Моли Общински съвет В. да даде съгласие „********“ ЕООД да продължи да ползва описаната в договора вещ. С Решение № 297/12.11.2020 г. по Протокол № 15 от заседание, проведено на 12.11.2020 г., Общински съвет В., в качеството си на едноличен собственик на капитала, одобрява сключения временен и възмезден договор от
 01.03.2019 г., между „********“ ЕООД и „********“ ЕООД за предоставяне под наем на рентгенова уредба за компютърни томографии модел “Revolution ACT/GE Helthcare”, със срок на договора до 01.03.2024 г.
С писмо вх. № ЦУ01-8294/23.04.2021 г. на КПКОНПИ, председателят на ПК по ЗКОНПИ при Общински съвет В. удостоверява, че в деловодството на ОбС В. не са постъпвали документи /доклад, становище, писмо/, подписани от д-р Жеко Чешмеджиев, изразяващи необходимостта от ползването на помещения, описани в Договор за наем от 01.04.2019 г., сключен между „********“ ЕООД  и „********“ ЕООД.

Въз основа на така изяснената фактическа обстановка, комисията установи  следното от правна страна:
За да е осъществен конфликт на интереси по смисъла на чл. 52 от ЗПКОНПИ, следва да са налице три кумулативно изискуеми предпоставки: лице, заемащо висша публична длъжност, наличие на частен интерес, който може да повлияе върху безпристрастното и обективно изпълнение на правомощията или задълженията му по служба и упражнено властническо правомощие, повлияно от частния интерес.
Легалните дефиниции на понятията частен интерес и облага се съдържат в чл.53 и чл.54 от ЗПКОНПИ. Частен интерес е всеки интерес, който води до облага от материален или нематериален характер за лицето, заемащо висша публична длъжност или за свързаното с него лице, т.е. за да е налице частен интерес, следва да има реална възможност за настъпване на облага. Облага е всеки доход в пари или имущество, включително придобиване на дялове или акции, както и предоставяне, прехвърляне или отказ от права, получаване на стоки или услуги безплатно или на цени, по – ниски от пазарните, получаване на привилегия или почести, помощ, глас, подкрепа или влияние, предимство, получаване на или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.
Сигналът е подаден от идентифицирано лице, по смисъла на чл. 48, ал. 1, т. 1 от  ЗПКОНПИ.  
Жеко  Чешмеджиев, в качеството му на управител на „********“ ЕООД е лице, заемащо висша публична длъжност, по смисъла на чл.6, ал.1, т. 46 от ЗПКОНПИ и компетентна да се произнесе относно наличието или липсата на конфликт на интереси по отношение на него е КПКОНПИ. 
Видно от разпоредбата на §1, т.15, б.“б“ от ДР на ЗПКОНПИ, освен наличие на роднински връзки, свързаност може да се породи и от наличието на икономически или политически зависимости. 
ЗПКОНПИ, както и отмененият с него ЗПУКИ, не съдържат легална дефиниция за „икономически зависимости“, но видно от целта на закона, а и от съдебната практика по въпроса, същите се обосновават от съществуването на стопанско-финансово обвързване между две лица, при което у двете или у някое от тях възниква субективно убеждение или се провокира мотив за осъществяване на поведение, в случая служебни правомощия, по определен, ползващ другото лице начин.
В своята практика Върховният административен съд (ВАС) приема, че зависимостта е икономическа, когато водещият мотив за лицето е икономически (Решение № 15662 от 22.12.2014 г. по адм. д. № 6531/ 2014 г. по описа на ВАС, VII отд.).  Икономическата зависимост има различни практически хипотези, като: притежаване на дялове или акции или участие в орган на управление на търговско дружество (Решение № 1290 от 28.01.2013 г. на ВАС по адм. д. № 11138/ 2012 г., V отд.; Решение № 15558 от 25.11.2013 г. на ВАС по адм. д. № 8592/ 2013 г., VII отд.); две физически лица, съдружници в капитала на едно търговско дружество (Решение №10778/ 16.07.2013 г. от 22.07.2011 г. по адм. д. № 3582/ 2013 г. по описа на ВАС); договор за покупко-продажба (Решение №15662 от 22.12.2014 г. по адм. д. № 6531/ 2014 г. по описа на ВАС); трудов или граждански договор (Решение №6781 от 20.05.2014 г. по адм. д. №324/ 2014 г. по описа на ВАС, Решение №2577/ 24.02.2014 г. по адм. д. №11779/ 2013 г. на ВАС).
От изложеното следва, че с оглед на обстоятелството, че Жеко Чешмеджиев има действащ граждански договор, подписан на 20.01.2020г., с „********“ ЕООД, както и сключвани преди това граждански договори от 01.06.2018г. и 02.01.2019г. със същото юридическо лице, се обуславя свързаност помежду им по смисъла на §1, т. 15, б. „б“ от ДР на ЗПКОНПИ.
От значение за установяване или неустановяване на конфликт на интереси е конкретно поведение на лицето, заемащо публична длъжност, респ. висша публична длъжност, при изпълнение на правомощията му по служба, както и дали това поведение е в частен интерес - негов или на свързано с него лице.
Съгласно чл. 9 от Наредба за реда за учредяване на търговски дружества и упражняване на правата на собственост на общината в търговските дружества, Общински съвет В. упражнява правата на общината като едноличен собственик на капитала в едноличните търговски дружества с общинско участие в капитала.
Видно от Устава на „********“ ЕООД едноличният собственик на капитала дава разрешение за сключване на договори за наем на недвижими имоти. Управителят организира и ръководи дейността на дружеството съобразно закона и в съответствие с учредителния акт и решенията на Общински съвет В., представлява дружеството, осъществява правомощията на работодател, одобрява щатното разписание, решава всички въпроси, които не са от изключителната компетентност на Общински съвет В. и подава изискуемите декларации, отчети и данни.
От събраните по преписката доказателства се установява, че Жеко Чешмеджиев, в качеството му на управител на „********“ ЕООД и лице, заемащо висша публична длъжност, по смисъла на чл.6, ал.1, т. 46 от ЗПКОНПИ, е упражнил правомощия по служба, като с писмо вх. № 670/06.10.2020 г. на Общински съвет  В., е поискал от Общински съвет В. да даде съгласие „********“ ЕООД да продължи да ползва рентгенова уредба за компютърни томографии модел “Revolution ACT/GE Helthcare”, описана в сключения Договор за наем от 01.03.2019 г., между „********“ ЕООД и „********“ ЕООД, но при липсата на частен интерес. Това е така, тъй като от упражнените от Чешмеджиев правомощия не следва облага, както за него, така и за свързаното с него лице -  „********“ ЕООД. Следва да се има предвид, че от една страна осигуряването на апаратурата е изцяло за нуждите на лечебното заведение, представлявано от Чешмеджиев, с цел всички здравноосигурени лица на територията на общината да имат достъп до качествена болнична помощ, а от друга страна, и двете дружества, страни по договора, са изцяло общински, осъществяващи дейност не в частен, а в обществен интерес.
От изложеното следва, че са налице две от предпоставките за „конфликт на интереси“ по отношение на Жеко Чешмеджиев като управител на „********“ ЕООД – лице, заемащо висша публична длъжност и упражнени от същото правомощия по служба. Не е налице обаче третата предпоставка – наличието на частен интерес от упражнените от него правомощия. Липсата на частен интерес от упражнените правомощия по служба води и до липсата на конфликт на интереси.
Писмо с вх. № 669/06.10.2020 г. на Общински съвет – В., с което е направено запитване до Общински съвет В., относно преценката му по отношение на сключения Договор за наем от 01.04.2019 г. между „********“ ЕООД и „********“ ЕООД, по силата на който наемателят ползва за срок от 5 години помещенията, находящи се на етаж първи от четириетажна масивна сграда, включена в капитала на „********“ ЕООД, е подадено от управителя на „********“ ЕООД – д-р Иван Динев. Жеко Чешмеджиев, в качеството му на управител на „********“ ЕООД, не е упражнил правомощия по служба, във връзка с писмо вх. № 669/06.10.2020 г. на Общински съвет В.. Липсват два от елементите на състава на конфликт на интереси по чл.52 от ЗПКОНПИ – упражнени правомощия и частен интерес. Липсата на който и да е елемент от понятието „конфликт на интереси“ обуславя извод за невъзможност за нарушаване на забраните по Глава Осма от ЗПКОНПИ, които представляват негова проявна форма и за липсата на конфликт на интереси по смисъла на чл.52 от ЗПКОНПИ.

Предвид изложеното, Комисията за противодействие на корупцията и за отнемане на незаконно придобитото имущество, на основание чл.74, ал.1 и 2 от ЗПКОНПИ:

                                                              Р Е Ш И:

НЕ УСТАНОВЯВА конфликт на интереси по отношение на Жеко  Чешмеджиев, ЕГН: 7106213442, управител на „********“ ЕООД и в това му качество лице, заемащо висша публична длъжност по смисъла на чл. 6, ал. 1, т. 46 от ЗПКОНПИ, във връзка с писмо вх. № 670/06.10.2020 г. на Общински съвет В., поради липса на частен интерес. 
НЕ УСТАНОВЯВА конфликт на интереси по отношение на Жеко  Чешмеджиев, ЕГН: 7106213442, управител на „********“ ЕООД и в това му качество лице, заемащо висша публична длъжност по смисъла на чл. 6, ал. 1, т. 46 от ЗПКОНПИ, във връзка с писмо вх. № 669/06.10.2020 г. на Общински съвет В., поради липса на упражнени правомощия по служба.
Препис от решението да се изпрати на Окръжна прокуратура - Пазарджик с оглед преценка за реализиране на правомощията по чл. 76, ал. 2 от ЗПКОНПИ.
Препис от Решението да се изпрати Жеко  Чешмеджиев – управител на „********“ ЕООД, на основание чл.75, т.1 от ЗПКОНПИ.




 КОМИСИЯ:

		ПРЕДСЕДАТЕЛ:……………….П………………/ СОТИР ЦАЦАРОВ /

		ЗАМ. ПРЕДСЕДАТЕЛ:……….П………………./АНТОН СЛАВЧЕВ/

ЧЛЕН:……………………………П…………...../АНТОАНЕТА ЦОНКОВА/

ЧЛЕН:…………………...………П…....……..…/ПЛАМЕН ЙОЦОВ/

ЧЛЕН:…………………...………П…....………/СИЛВИЯ КЪДРЕВА/

